«Ցավոք սրտի, Հայաստանում վերջին քսան տարիներին, այսինքն, անկախությունեից ի վեր, բոլոր համապետական ընտրություններից հետո մեր հասարակության մի հատվածը միշտ չի ընդունում ընտրությունների արդյուքները եւ դուրս է գալիս իր բողոքի ձայնը արտահայտելու», – ասում է ԱԺ ՀՀԿ խմբակցության պատգամավոր Մարգարիտ Եսայանը՝ պատասխանելով Womennet.am-ի հարցերին: Մեր զրույցը նրա հետ նախագահական ընտրություններից հետո ստեղծված իրավիճակի եւ հասարակության մեջ առկա տարաձայնությունները հաղթահարելու ուղիների վերաբերյալ է: